  Виталий Пронин Гужем Юкаменск ёросысь Шамардан гуртын бесерманъёс сярысь «Э анӥе» документальной кино лэсьтозы. Со понна али planeta.ru вотэсбамын уксё бичало. Киноез лэсьтэ Москваысь режиссёр Николай Филиппов. Москваысь кун университетын дышетскыкуз, со потаз Удмуртие но кутскиз эскерыны бесерман кылэз. Озьы ик воргорон йылпумъяз А. Молчановлэсь сценарной мастерскойзэ, табере киноос лэсьтылэ, тужгес но бадӟым саклык висъя кылъёслы. Солэн берло лэсьтэм киноосыз - «Ножиков» но «Бульба» - пӧртэм калыккуспо фестивальёсын адӟытэмын. - Мынам ӧз поты бесерманъёсты возьматэме калык дӥськутэн, пусъеме, соос - улонзы понна нюръяськись пичи калык шуыса, - вера Николай Филиппов. - Мынам потӥз возьматэме соослэсь огшоры улонзэс, кудӥз ӵемысь, таӵе киноосты лэсьтыку, кадр сьӧры кыле. Кино ог 25-28 минут кыстӥськоз. Сое лэсьтон понна али уксё бичаське. Нунал куспын кулэезлэсь ӝыныез люкамын вал ни. Мария Иванова  